Ferreino vaistinė

Ferreino vaistinė () – istorinė vaistinė Rusijos sostinėje Maskvoje. Fereinų šeima laikė šią farmacijos įmonę nuo 1823 m. iki 1918 m.

 Istorija 
Rusijos imperatorius Petras I vietoje buvusių vaistažolių krautuvėlių Maskvoje leido steigti aštuonias laisvasias vaistines, viena iš jų priklausė Danieliui Gurčinui. Laikui bėgant ši vaistinė kelis kartus keitė vietą ir savininkus, o 1823 m. iš Andriejaus Lindgrafo ją nusipirko farmacininkas Karlas Ferreinas.Елена Воронова. Таблетки для царя и для людей. История старейшей в Москве аптеки// aif.ruМуравьёв В. Московские легенды. По заветной дороге российской истории. – Москва: Астрель, 2012. – 854 с. – ISBN 978-5-271-38528-5.«Аптечный запах вечен…» // Московский журнал. – 2018Мария Кунките. Обороты и цикличность. // Фармацевтический вестник (3 ноября 2009)

Pardavimo apimtys nuolat augo, vaistinė 1862 m. pervažiavo į naujas patalpas Nikolskaja gatvė. Naujoji farmacijos įmonė pagal gatvėje stovėjusį Nikolos Senojo vienuolyną () buvo vadinama Staro Nikolskaja vardu (), jai vadovauti ėmėsi savininkų sūnus Vladimiras Ferreinas. Netrukus ir ši vieta tapo per ankšta, 1873 m. teko papildomai nupirkti kaimyninį namą. Vaistinė buvo itin populiari maskviečių tarpe, dažniausiai ją vadindavo savininkų vardu.

XIX a. pab. Ferreinai nusprendė toje pačioje vietoje pastatyti naują pastatą. Architekto Adolfo Erichsono suprojektuotas neorenesansinis kompleksas lankytojams duris atvėrė 1899 m. Išaugusi vaistinė mieste turėjo kelis filialus, valdė vaistažolių plantacijas Pamaskvėje, stiklinių indų gamybos dirbtuves ir dvi farmacijos gamyklas.
Buvo gaminami virš trijų šimtų pavadinimų vaistai, tvarsliava, parfumerija, trauktinės ir vynai su gydomaisiais priedais. Жил-был дом: Аптека и доходный дом В. К. Феррейна // Радио «Культура» (2 ноября 2017)Дроздов Д. П. Большая Ордынка. Прогулка по Замоскворечью. – Москва: Центрполиграф, 2012. – 672 с. – ISBN 978-5-227-03425-0.

Prieš Pirmąjį pasaulinį karą jungtinėje vaistinėje dirbo apie pusantro tūstančio darbuotojų, vien tik pagrindinė vaistinė kasdien aptarnaudavo tris tūkstančius klijentų (ji buvo pripažinta didžiausia tuometinėje Europoje). Vaistininkų padėjėjais buvo įsidarbinę nemažai lietuvių: Antanas Žukauskas–Vienuolis, Benediktas Šiaulis, Kazys Grybauskas, Jonas Valentinavičius, Augustinas Rušinas ir kiti.Liudvikas Rulinskas. Augustinas Rušinas. Kalinys, provizorius, vaistinės steigėjas // www.snaujienos.lt

Prasidėjus pasauliniam karui sutriko vaistų tiekimas iš Vokietijos ir kt. kariaujančių valstybių. Po 1917 m. perversmo šalyje kilo suirutė, gyventi Maskvoje pasidarė nebesaugu ir Ferreinų šeima persikėlė į Krymą. 1918 m. Vl. Ferreinas mirė, o vaistinė buvo nacionalizuota. Алексей Горячев. Аптека Феррейна, или «Царь-аптека»: вековые традиции, канувшие в лету // Москва меняется (9 декабря 2017)

Sovietinė valdžia vaistinę pavadino Maskvos Pirmąja. Ji veikė iki pat 1990–tųjų, kol buvo uždaryta rekonstrukcijai, užtrukusią ne venerius metus. Šiuo metu pastate įsikūrusi parduotuvė ir restoranas.Средняя температура // Известия (10 февраля 2002).

 Išnašos 

 Literatūra 
 Дроздов Д. П. Большая Ордынка. Прогулка по Замоскворечью. – Москва: Центрполиграф, 2012. – 672 с. – ISBN 978-5-227-03425-0
 Грицак Е. Популярная история медицины. – Москва: Вече, 2003. – 805 с. – ISBN 5-7838-1311-7
 Муравьёв В. Московские легенды. По заветной дороге российской истории. – Москва: Астрель, 2012. – 804 с. – ISBN 978-5-271-38528-5
 Нагибин Ю. М. Всполошный звон. Книга о Москве: книга о Москве. – Москва: РИПОЛ Классик, 2010. – 390 с. – ISBN 978-5-386-02158-0
 Энциклопедия «Москва» / под ред. С. О. Шмидта. – Москва: Большая Российская энциклопедия, 1997. – 976 с.

 Nuorodos 
 Аптека Феррейна в проекте «Моспрогулка»
 Аптека Феррейна в проекте KudaGo
 Аптека Феррейна в проекте «Прогулки по Москве»

Kategorija:Maskva
Kategorija:Vaistinės